EkBass/fiwiki-20250220-pages-articles huggingface dataset:
Stefan Heym

Stefan Heym (alk. Helmut Flieg, 10. huhtikuuta 1913 Chemnitz, Saksa – 16. joulukuuta 2001 Israel) oli saksalainen kirjailija. Hän vaikutti myös Yhdysvalloissa, ja 1990-luvulla hänet valittiin Saksan liittopäiville. Heym syntyi juutalaiseen kauppiasperheeseen. Hän muutti nimensä Stefan Heymiksi vuonna 1933. Tuona vuonna hän muutti Prahaan, jossa hän alkoi toimittaa saksankielistä lehteä. Vuonna 1935 hän muutti Yhdysvaltoihin ja teki Chicagon yliopistossa lopputyönsä Heinrich Heinesta. Heymin esikoisromaani Hostages ilmestyi vuonna 1942. Hän toimi Yhdysvaltain armeijassa psykologisen sodankäynnin asiantuntijana Euroopassa mutta joutui sodan jälkeen jättämään armeijan suhtauduttuaan kommunismiin liian suopeasti. Vuonna 1948 hän kirjoitti sotaromaanin The Crusaders, josta tuli maailmanlaajuinen menestys. Heym palasi Saksaan ja Berliiniin 1950-luvun alkupuolella. Hän kirjoitti itäsaksalaisten työläisten vuoden 1953 lakosta romaanin Fünf Tage im Juni, joka julkaistiin vasta 1970-luvulla lännessä. Reaalisosialismin kriitikkona hän oli riidoissa Itä-Saksan johdon kanssa. Hän julkaisi muistelmateoksensa Nachruf vuonna 1988. Hänet vihittiin Bernin ja Cambridgen yliopistojen kunniatohtoriksi 1990-luvun alussa. Heym valittiin Saksan liittopäiville PDS:n edustajana vuonna 1994. Hän piti ikäpuhemiehenä liittopäivien avajaispuheen mutta erosi melko pian vastalauseena kansanedustajien palkankorotukselle. Vuonna 1998 hän julkaisi romaanin Radek, jossa hän analysoi vasemmistolaisuutta Karl Radekin hahmon kautta. Viimeisten vuosiensa julkisissa esiintymisissä hän vastusti Naton pommituksia Kosovossa ja Afganistanin sotaa. Hän kuoli vuonna 2001 Sydänkohtaukseen Israelissa. Heymin isä teki itsemurhan vuonna 1935. Hänen muu perheensä kuoli keskitysleirillä. == Lähteet == * === Viitteet === Luokka:Saksalaiset kirjailijat Luokka:Saksalaiset poliitikot Luokka:Vuonna 1913 syntyneet Luokka:Vuonna 2001 kuolleet
Pointin kirjasto

Pointin kirjasto on Vantaan Pakkalan kaupunginosassa sijaitseva, vuonna 2003 perustettu julkinen kirjasto. Se on rakenteellisesti osa Pakkalan oppimis- ja informaatiotaloa (Point) ja toimii osana Vantaan kaupunginkirjastoa ja pääkaupunkiseudun Helmet-kirjastoverkkoa. Vuonna 2017 Pointin kirjastossa tilastoitiin 250 148 kävijää. Kirjasto sijaitsee samassa rakennuksessa kuin Vantaan kansainvälinen koulu. == Lähteet == ==Aiheesta muualla== * Marika Lumme (27.10.2019) Tulitikkuleikkejä, meluamista ja roskaamista – Pointin kirjaston omatoimiaika poistettiin viikonloppuilloista (vantaansanomat.fi) * Emmakaisa Jokiniemi (22.4.2014) Pointin kirjasto keksi keinon meteliä vastaan (vantaansanomat.fi) * Johanna Sjöholm (5.1.2014) Pointin itsepalvelukirjasto odottaa kävijöitä (maksumuuri, tilaajille) (hs.fi) Kirjasto Luokka:Vantaan kaupunginkirjasto Luokka:Vantaan rakennukset ja rakennelmat
Freddy Heineken

Freddy Heineken (1923 – 3. tammikuuta 2002) oli alankomaalainen liikemies. Hän oli isoisänsä 1860-luvulla perustaman olutpanimoyhtiö Heinekenin suurin osakkeenomistaja. Hän aloitti työt yhtiössä vuonna 1942 ja johti sitä vuosina 1971–1989. Tämän jälkeen hän toimi kuolemaansa saakka Heinekenin holdingyhtiön hallituksen puheenjohtajana. Hän antoi kotimaassaan runsaasti rahaa kulttuurin tukemiseen. Freddy Heineken ja hänen autonkuljettajansa siepattiin Amsterdamissa yhtiön pääkonttorin ulkopuolella vuonna 1983. Suku maksoi sieppaajille kymmenien miljoonien lunnaat ja siepatut löydettiin kolmen viikon kateissa olon jälkeen kahlittuina satamavarastosta. Sieppauksesta tuomittiin viisi miestä ja iso osa lunnasrahoistakin saatiin takaisin. == Lähteet == * Luokka:Alankomaalaiset liikemiehet Luokka:Vuonna 1923 syntyneet Luokka:Vuonna 2002 kuolleet
Mustaharjapensas

Mustaharjapensas (Coleogyne ramosissima) on ruusukasvien heimoon kuuluva kasvilaji, joka kasvaa luonnonvaraisena Yhdysvaltain lounaisosien aavikoilla. Se on harjapensaiden suvun ainoa laji. Kasvi eroaa monin tavoin useimmista muista ruusukasveista; sillä ei esimerkiksi ole lainkaan terälehtiä, verholehtiä on neljä eikä viisi ja lehtiasento on vastakkainen eikä vuorottainen kuten muilla ruusukasveilla. Se tuottaa ellagitanniineihin kuuluvaa stenofylaniini A:ta. == Ulkonäkö ja koko == Mustaharjapensas on voimakastuoksuinen, matalakasvuinen ja piikikäs pensas. Kasvi on väriltään tumman harmaanvihreä. Sillä on tiheästi haarovat oksat (lajinimen ramosissima merkitys on "monihaarainen"). Kasvin lehdet ovat suikeita ja otapäisiä. Lehdet ovat järjestäytyneet rankaan vastakkaisiksi pareiksi, mikä on epätavallista ruusukasveille. Rankat kevätsateet laukaisevat kukinnan, joka kestää huhtikuusta heinäkuuhun. Nahkeat kukat kasvavat yksitellen lyhyiden kukkavarsien päissä. Kukassa on paksujen, nukkaisten verholehtien muodostama verhiö, jonka sisäpinta on keltainen ja ulkopinta oranssi tai punertava. Terälehtiä on joskus neljä, mutta tavallisesti niitä ei ole lainkaan. Kukan keskellä olevan emin ympärillä on lukuisia keltaisia heteitä. Kukasta kypsyvä hedelmä on muutaman millimetrin pituinen pähkylä; verholehdet voivat jäädä kiinni kasviin hedelmän kypsyttyäkin. Kasvi lisääntyy siemenistä erittäin harvoin, sillä siemenet eivät leviä kunnolla, eivätkä niistä itäneet taimet tavallisesti selviydy. Mustaharjapensaan lisääntymiseen vaaditaan tietynlaiset, harvoin toteutuvat lämpö- ja kosteusolot, joten kasvin lisääntyminen on satunnaista. Mustaharjapensas on kuitenkin erittäin kestävä ja pitkäikäinen. == Levinneisyys ja elinympäristö == Mustaharjapensas kasvaa luonnonvaraisena Yhdysvaltain lounaisosissa Mojaven aavikolla ja Canyonlandsissa. Runsaasti haarova kasvi muodostaa aavikolle laajoja tiheikkömäisiä yksilajisia kasvustoja, mikä antaa maisemalle yhtenäisen tummanharmaan värin. Kasvillisuustyyppiä, jossa mustaharjapensas hallitsee yksinään tai yhdessä jonkin muun lajin kanssa, kutsutaan Yhdysvalloissa nimellä blackbrush scrub. Vaikeina kuivuusaikoina kasvi pudottaa suurimman osan lehdistään ja siirtyy lepotilaan; jotkut lehdet jäävät tavallisesti roikkumaan oksien kärkiin. == Nimitykset == Lajia kutsutaan englanniksi nimellä blackbrush (suom. "mustaharja"), koska sen tavallisesti harmaanvihreät oksat tummuvat, kun sade kastelee ne. == Lähteet == Luokka:Ruusukasvit
Villy Sørensen

Villy Sørensen (13. tammikuuta 1929 – 16. joulukuuta 2001Sørensen, Villy, Kirjasampo, viitattu 10.10.2021) oli tanskalainen kirjailija ja filosofi. Hän sai Pohjoismaiden neuvoston kirjallisuuspalkinnon vuonna 1974. Hän oli Tanskan akatemian jäsen. Sørensen opiskeli filosofiaa Kööpenhaminan ja Freiburgin yliopistoissa. Hän kirjoitti pienoiselämäkerrat muun muassa Senecasta, Schopenhauerista ja Nietzschestä. Hänen tärkeimmät kirjoituksensa olivat esseitä. Hänen esikoisteoksensa oli vuonna 1953 julkaistu novellikokoelma Sære historier. Varhaisissa kaunokirjallisissa teoksissaan hän kehitti omalaatuisen absurdismin. Novelleissa hän muuntelee vanhoja satuaiheita. Sørensenin teoksista on ilmestynyt suomeksi Tarinoita (ilmestynyt suomeksi 1968) ja Ragnarök, jumalten tuho (ilmestynyt suomeksi 1998). ==Palkinnot ja tunnustukset== * Pohjoismaiden neuvoston kirjallisuuspalkinto 1974 * Ruotsin akatemian pohjoismainen palkinto 1986 ==Suomennetut teokset== * Tarinoita (Saere historier; Ufarlige historier), suom. Arto Ingervo ja Kirsti Ingervo, Helsinki: 1968 ** Kaksi legendaa ** Tuntematon puu ** Vain päähänpisto ** Ihmelapsi ** Konsertti ** Tiikerit ** Kauppias ** Duo ** Vihollinen ** Kotimatka ** Romeo ja Signe * Ragnarök: jumalten tuho (Ragnarok, en gudefortælling), suom. Mika Siimes, Helsinki: Nemo 1998 ISBN 952-5180-09-3 == Lähteet == Luokka:Tanskalaiset kirjailijat Luokka:Tanskalaiset filosofit Luokka:Tanskan akatemian jäsenet Luokka:Pohjoismaiden neuvoston kirjallisuuspalkinnon saajat Luokka:Vuonna 1929 syntyneet Luokka:Vuonna 2001 kuolleet
Viisiulotteisuus

Viisiulotteisuus on tila, jossa objektissa on viisi ulottuvuutta. Viisiulotteisen kappaleen "ympärysmitta" on kolmiulotteinen, eli se lasketaan kuutiometreissä. Vastaavasti "pinta-ala" on neliulotteinen, eli se lasketaan yksikössä m4. == Käytännön sovellukset == On olemassa rakennusliikkeille suunnattu suunnitteluohjelmisto, jossa viisiulotteisuus muodostuu kolmen tavallisen ulottuvuuden lisäksi aika- ja kustannusulottuvuuksista. == Kappaleita == Viisiulotteisia kappaleita kaksiulotteisesti kuvattuina A5 Aut(A5) B5 B5 B5 D5 5-simpleksi {3,3,3,3} Laajennettu 5-simpleksi Viisiulotteinen hyperkuutio {4,3,3,3} 5-ortopleksi {3,3,3,4} Rektifioitu 5-ortopleksi r{3,3,3,4} 5-demihyperkuutio h{4,3,3,3} == Katso myös == * Neliulotteisuus * Kolmiulotteisuus * Kaksiulotteisuus == Lähteet == Luokka:Dimensiot
Nylon 66’ers

Nylon 66’ers on 1990-luvun alussa perustettu, instrumentaalista rockia soittava turkulainen yhtye, joka on tehnyt puolen tusinaa albumia. Sen jäseniä ovat 2010-luvulla olleet Perttu Hemminki (sähköurut ja muut kosketinsoittimet), Peter Nordlund (sähkökitara), Petri Viitala (saksofonit), Hoss Siivonen (basso), Teho Majamäki (lyömäsoittimet) ja Mikko Mielonen (rummut). Esiintymisissään ja levytyksissään se on käyttänyt vierailevia laulusolisteja, kuten Marjut Fabritius, Ciaran O’Reilly, Mark Odom, Pelle Miljoona ja Maunu. Yhtye sai alkunsa 1990-luvun taitteessa esikuvanaan Booker T. & the M.G.’sin instrumentaalinen rhythm and blues. Yhtyeen alkuperäiskokoonpanossa soittivat Perttu Hemminki (sähköurut), Hoss Siivonen (basso), Matti Wahlsten (sähkökitara) ja Pekka Eskelinen (rummut). Yhtyeen tyylikirjo on laajentunut vuosien varrella rhythm and bluesista rockiin, diskoon, souliin, jazziin, teknoon, latinalaisrytmeihin ja heavyyn. Helsingin Sanomien Ilkka Mattila luonnehti yhtyettä 1990-luvun keskivaiheilla acid jazzia ja Spede-huumoria yhdisteleväksi provokatiiviseksi kokoonpanoksi, jonka urkuvetoinen instrumentaaliohjelmisto koostuu enimmäkseen sovituksista muiden artistien tunnetuksi tekemistä kappaleista. ==Diskografia== *At The Copa! (EP- levy, 1992) *Absurdo (CD-levy, 1993) *Zum Teufel, Baby (CD, Twin Hits, 1995) *We Are Sailing (The Sea of Love) (CD, 1996) *Yeah Yeah Yeah! – It Was 40 Years Ago / The Ultimate Anthology Of 66'ers - 50 000 000 Nylon Fans Can’t Be Wrong (2006) *Love to Love (vinyyli ja CD, 2016). ==Lähteet== Luokka:Suomalaiset rockyhtyeet
Jaroslav Diblenko

Jaroslav Diblenko (ven. Ярослав Дыбленко, s. 28. joulukuuta 1993 Surgut) on venäläinen jääkiekkoilija, pelipaikaltaan puolustaja. Hän edustaa KHL-seura Severstal Tšerepovetsia. Diblenko on aiemmin edustanut KHL-urallaan Atlant Mytištšia ja Spartak Moskovaa. Hän on pelannut myös AHL:ssä Binghamton Devilsin riveissä. == Ura == Diblenko debytoi KHL:ssä kaudella 2012–2013 Atlant Mytištšin paidassa. Vuonna 2015 hän siirtyi Spartak Moskovan riveihin. Kaksi vuotta myöhemmin Diblenko siirtyi AHL:n Binghamton Devilsiin mutta palasi Spartak Moskovaan kaudelle 2018–2019. Kesällä 2019 Diblenko siirtyi SKA Pietariin kolmen vuoden sopimuksella. == Lähteet == Luokka:Venäläiset jääkiekkoilijat Luokka:Vuonna 1993 syntyneet Luokka:Elävät henkilöt
Super Mario World (täsmennyssivu)

Super Mario World voi tarkoittaa seuraavia: * Super Mario World, Nintendon vuonna 1990 julkaisema videopeli * Super Mario World, samannimiseen videopeliin perustuva televisiosarja vuodelta 1991 * Super Mario World 2: Yoshi’s Island, Nintendon videopeli vuodelta 1995 * Super Mario 3D World, Nintendon videopeli vuodelta 2013 Luokka:Täsmennyssivut
Kanisteri

Kanisteri on tavallisesti kahvallinen nesteiden säilytys- ja kaatoastia. Kanistereita on yleisimmin muovista tai metallista valmistettuja. Niissä on yleensä kapea ja lyhyt nokka eli suuaukko, jonka voi sulkea korkilla. Kanisteri poikkeaa kannusta muodoltaan, mutta joskus jotkut saattavat virheellisesti sanoa myös kanisteria kannuksi. Kannussa kahva on yleensä pystykyljessä, kun taas kanisterissa kahva on yleensä päällä. Kanisterin muoto vastaa yleensä karkeasti kuvassa näkyvän nestesaippuakanisterin muotoa, kun puolestaan kannuksi sanotaan yleensä ihan eri muotoista säilytysastiaa tai kaatoastiaa. Esimerkiksi polttoainetta säilytetään yleisemmin kanisterissa kuin kannussa. Mehutiivistettä varastoidaan yleisemmin kanisterissa, mutta valmiiksi laimennettu mehu säilytetään jääkaapissa yleensä kannussa ja annostellaan yleensä kannusta juoma-astiaan. == Katso myös == === Astiat === * Astia * Kannu * Jerrykannu * Leili * Pullo === Kanistereiden sisällöt === * Mehu * Neste * Myrkky * Pesuaine * Polttoaine * Torjunta-aine * Vesi * Öljy == Lähteet == == Aiheesta muualla == Luokka:Astiat Luokka:Kodinesineet Luokka:Pakkaus Luokka:Säiliöt
Crash bandicoot

Crash bandicoot on pussimäyrien (Peramelidae) heimoon kuuluva sukupuuttoon kuollut nisäkäslaji. Se oli sukunsa Crash ainoa laji. Laji kuvailtiin tieteelle vuonna 2014. Lajista on löydetty muinaisia jäännöksiä Australiasta. Lajin tieteellinen nimi Crash bandicoot on nimetty pelihahmo Crash Bandicootin mukaan. == Lähteet == Luokka:Pussimäyrät
Yleisluistelun Suomen-mestaruuskilpailut 1939

Suomen vuoden 1939 yleisluistelumestaruuksista kilpailtiin Turussa 11.-12. helmikuuta. Ohjelmassa oli miesten kilpailu. Kilpailuun osallistui kaikkiaan 25 miesluistelijaa. Miesten yleiskilpailun ohessa ratkaistiin matkamestaruudet. Naisten kisat käytiin samaan aikaan Hämeenlinnassa. Kilpailuissa oli neljä osanottajaa. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Birger Wasenius 46,6 1 9.06,7 1 2.31,9 1 19.16,5 1 209,728 2 Åke Ekman 49,7 17 9.24,6 2 2.36,3 3 19.36,8 2 217,200 3 Georg Hennum 48,8 8 9.26,5 3 2.40,7 9 19.37,7 3 217,902 4 Keijo Lehdikkö 47,5 3 9.36,5 4 2.39,2 6 20.26,8 5 219,557 5 Hasan Abdrahim 47,9 5 9.45,6 10 2.36,5 4 20.34,3 6 220,462 6 Pentti Lammio 49,6 16 9.45,2 9 2.39,4 7 19.59,2 4 221,213 7 Martti Salomaa 49,2 10 9.47,3 12 2.41,6 12 21.01,5 7 224,873 8 Erkki Salomaa 49,4 15 9.45,1 8 2.41,3 10 21.18,3 8 225,612 9 Oras Kanerva 51,6 24 10.05,2 21 2.48,0 20 21.54,8 9 233,860 Antero Ojala 48,4 6 9.41,7 7 2.35,8 2 - NF - Kalevi Laitinen 47,8 4 9.37,1 5 2.41,7 13 - - - Kurt Skutnabb 48,8 8 9.41,7 6 2.39,0 5 - - - Eino Luttinen 49,2 10 9.51,7 16 2.39,9 8 - - - Eino Leskinen 48,6 7 9.46,8 11 2.45,2 18 – – – Atle Salokangas 50,1 21 9.50,0 14 2.41,3 10 - - - Paavo Lindfors 49,3 14 9.50,2 15 2.44,0 16 – – – Eino Reunamo 49,9 19 9.51,7 17 2.44,8 17 – – – Kauko Ranta 51,5 22 9.49,2 13 2.43,0 14 - - - Leo Lindell 49,2 10 10.03,7 20 2.45,9 19 – – – Ahti Myllylä 49,8 18 10.07,3 22 2.49,9 21 – – – Harry Lindström 50,0 20 9.58,3 18 2.55,6 23 – – – Erkki Tani 49,2 10 10.51,0 25 2.52,3 22 – – – Reino Vuorinen 47,5 2 - - 2.43,1 15 – – – Unto Pirkola 51,5 22 10.03,0 19 - - – – – Olavi Hakala 52,9 25 10.42,3 23 - - – – – === Naisten yleismestaruus === Sija Kilpailija 500 m # 3 000 m # 1 000 m # 5 000 m # Pisteet 1 Verné Lesche 53,1 2 5.45,6 (SE) 1 1.48,5 1 9.53,6 (SE) 1 224,310 2 Liisa Salmi 51,1 1 6.09,7 2 1.51,8 2 10.44,9 3 232,807 3 Laura Tamminen 54,4 3 6.10,5 2 1.55,4 3 10.32,1 2 237,160 4 Anna-Liisa Tuominen 56,8 4 6.27,2 4 2.01,3 4 11.25,0 4 250,483 == Lähteet == * * * * Luokka:Vuoden 1939 pikaluistelu Luokka:Turun urheilutapahtumat Luokka:Hämeenlinnan urheilutapahtumat Luokka:Pikaluistelun Suomen-mestaruuskilpailut
Kielitieteen historia

Kielitiede omana tieteenalanaan katsotaan länsimaissa alkaneen vasta 1800-luvulla. Kieltä ja sen osia on kuitenkin tutkittu jo kauan ennen tätä, ja usein syyt ovat olleet käytännönläheisiä. Pisin historia kielitieteellä on Intiassa, jossa 400-luvulla eaa.. elänyt Panini kirjoitti kommentteja sutrista. Paninia tituleerataan myös "kielitieteen isäksi". == Antiikki == Antiikin ajan kielitiede ei palaudu muinaisiin kreikkalaisiin niin kuin usein virheellisesti luullaan. Muiden tieteiden tavoin kielitiedekin alkoi esisokraatikkojen kosmologisesta pohdinnasta: esim. Thales (n. 625–545 eaa.) tuli siihen tulokseen, että kaikki olemassa oleva on vettä. Tästä eteenpäin asioiden olemassa oloa on alettu perustella hengellisimmillä asioilla.. Kieltä on tutkittu tavalla tai toisella jo paljon aikaisemmin. Panini on ensimmäinen tunnistettavissa oleva henkilö, joka on systemaattisesti tutkinut juurikin kieltä. === Intia === Paninin kirjoittaman sanskritin kielioppi on Leonard Bloomfieldin mukaan "ihmisen älykkyyden suurimpia hetkiä". Veda-kirjoitusten perusteella kieleen suhtaudutaan kuin jumaliin ja sitä pidetään äärettömänä. Syynä tähän on se, että kielellä voidaan kuvata näitä edellä mainittuja asioita: jumalien pyhyyttä ja maailmankaikkeuden äärettömyyttä.. === Kiina === Kiinalaisen kielitieteen perinnön mukaan Kevättä ja syksyä -kaudella elänyt Kungfutse oli ensimmäinen kielitieteilijä. Kungfutse pohdiskeli sanojen ja niiden merkityksien välisiä suhteita ja tuli siihen tulokseen, että sanoilla viitataan siihen, mitä asioiden ja ihmisten pitäisi olla, mutta epätäydellisessä maailmassa tämä ei aina ole mahdollista ja sana-merkitys -suhteen tasapaino voi järkkyä. Esim. hallitsija on hallitsija vain, jos tällä on valtaa hallita jotakin. Kevättä ja syksyä -kaudella oli yleistä, että hallitsijan vasallit syöksivät tämän vallasta ja nousivat itse hallitsijoiksi. Kungfutsen mukaan tällöin syntyy sanan ja sen merkityksen välinen epätasapaino, joka tulee korjata esim. niin, että vallasta syösty hallitsija taistelee tiensä takaisin valtaistuimelle.. == Keskiaika == Arabiankielisistä grammaatikoista ensimmäinen on Ibn Abi Ishaq (k. 735), joka oletettavasti kirjoitti ensimmäistä kertaa arabian kielestä ja alkoi tutkimaan sitä. Euroopan varhaiskeskiajalla (500–800 -luvulla) kielitiede keskittyi lähinnä säilyttämään latinan osaamisen tyydyttävällä tasolla. Tämän ajanjakson tärkein paikka, jossa kielitiedettä harjoitettiin, oli Irlanti, jossa luostarilaitos ylläpiti käsikirjoitusten korkeaa tasoa. == Lähteet == Historia Luokka:Tieteenhistoria
Kiviahven

Kiviahven (Ambloplites rupestris) on aurinkoahventen (Centrarchidae) heimoon kuuluva kalalaji. Sen arvo akvaariokaupassa ja urheilukalastuksessa on pieni. Samaan sukuun kuuluvat Ambloplites cavifrons ja Ambloplites ariommus ovat aiemmin luettu samaksi lajiksi kuin kiviahven. Kiviahventa tavataan kotoperäisenä kaakkoisessa Kanadassa ja Yhdysvaltojen koillisosissa. Lisäksi se on levinnyt vieraslajina Meksikoon ja 1880-luvulla Eurooppaan Ranskan ja Yhdistyneen kuningaskunnan valtioihin. Kiviahventen tarkka lukumäärä ei ole tiedossa, mutta sen arvioidaan olevan yli 1 000 000. Lajin populaatiot ovat vakaita. Kiviahven tulee sukukypsäksi kolmen vuoden iässä ja voi elää jopa 10 vuotta. Kuteminen tapahtuu aikavälillä huhtikuusta kesäkuun alkuun, kun veden lämpötila on noin 13–16 celsiusastetta. Yksi naaras voi saada 2 000–11 000 munaa. == Lähteet == Luokka:Aurinkoahvenet
Luettelo squashin Suomen-mestareista

Tämä on luettelo squashin Suomen-mestareista. Squashissa on pelattu Suomen- mestaruuksista miesten ja naisten kaksinpelissä vuodesta 1970. == Miesten ja naisten kaksinpeli == Miesten kaksinpeli Naisten kaksinpeli Lähde 1970 Poku Salo Annika Swanljung 1971 Poku Salo Eija Jones 1972 Poku Salo Eija Jones 1973 Kale Leskinen Eija Jones 1974 Harri Bucht Eija Jones 1975 Harri Bucht Eija Jones 1976 Kale Leskinen Rina Örö 1977 Kale Leskinen Nina Mohell 1978 Poku Salo Nina Mohell 1979 Kale Leskinen Marisanna Saari 1980 Harri Bucht Katja Sauerwald 1981 Kale Leskinen Katja Sauerwald 1982 Markku Sainio Katja Sauerwald 1983 Kale Leskinen Tuula Myllyniemi 1984 Markku Sainio Katja Sauerwald 1985 Kale Leskinen Tuula Myllyniemi 1986 Matti Saarela Tuula Myllyniemi 1987 Sami Elopuro Tuula Myllyniemi 1988 Sami Elopuro Tuula Myllyniemi 1989 Sami Elopuro Tuula Myllyniemi 1990 Sami Elopuro Tuula Myllyniemi 1991 Sami Elopuro Tuula Myllyniemi 1992 Sami Elopuro Tuula Myllyniemi 1993 Sami Elopuro Tuula Myllyniemi 1994 Juha Raumolin Tuula Myllyniemi 1995 Sami Elopuro Tuula Myllyniemi 1996 Juha Raumolin Tuula Myllyniemi 1997 Ville Sistonen Tuula Myllyniemi 1998 Olle Poutiainen Tuula Myllyniemi 1999 Mika Monto Tuula Myllyniemi 2000 Olli Tuominen Tuula Myllyniemi 2001 Olli Tuominen Lotta Vuorela 2002 Olli Tuominen Tuula Myllyniemi 2003 Olli Tuominen Lotta Vuorela 2004 Olli Tuominen Lotta Vuorela 2005 Olli Tuominen Lotta Vuorela 2006 Olli Tuominen Lotta Vuorela 2007 Olli Tuominen Jutta Tuunanen 2008 Olli Tuominen Tuula Minetti 2009 Olli Tuominen Tuula Minetti 2010 Olli Tuominen Elina Kononen 2011 Olli Tuominen Saara Valtola 2012 Olli Tuominen Emilia Soini 2013 Olli Tuominen Elina Kononen 2014 Olli Tuominen Elina Kononen 2015 Henrik Mustonen Elina Kononen 2016 Olli Tuominen Emilia Soini 2017 Olli Tuominen Emilia Soini 2018 Jami Äijänen Emilia Korhonen 2019 Miko Äijänen Emilia Soini 2020 Olli Tuominen Emilia Soini 2021 Miko Äijänen Emilia Soini 2022 Mahesh Mangaonkar Emilia Soini 2023 Miko Äijänen Emilia Soini 2024 Henrik Mustonen Emilia Soini == Lähteet == Squashin Suomen-mestarit Suomen-mestarit
Yanai

Yanai () on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren rannikolla prefektuurin kaakkoisosassa. Pohjoisessa kaupunkiin kuuluu vuoristoalueita, Seton sisämeren rannikolla tasankoa ja etelässä Murotsun niemimaan itäosa sekä suurehko Heiguntōn saari. Ōbatakensalmi erottaa kaupungin läheisestä Yashiron saaresta. Yanaissa on 31 660 asukasta (marraskuussa 2019) ja sen pinta-ala on 140,05 neliökilometriä. Yanailla on hyvä luonnonsatama, joten se kehittyi jo varhain kauppapaikkana ja Ming-dynastian Kiinaan suuntautuneen kaupan satamana. Edo- kaudella sitä hallitsi Kikkawa-klaani osana Iwakunin daimiokuntaa, ja se kukoisti yhtenä Seton sisämeren tärkeimmistä kauppakaupungeista. Perinteisiä elinkeinoja olivat suolan, Yanaijima-kankaan ja soijakastikkeen valmistus. Kaupunki säilytti merkityksensä vielä Meiji-kaudella Japanin modernisoituessa, mutta ei 1900-luvulla enää teollistunut lähialueiden tapaan. 1960-luvulla siitä kuitenkin tehtiin osa Shūnanin teollisuusvyöhykettä, ja sinne sijoittui muun muassa puolijohteiden valmistusta ja lämpövoimala. Yanaille myönnettiin kaupunkioikeudet Japanin nykyisen kunnallishallinnon puitteissa vuonna 1954. Vuonna 2005 siihen liitettiin Ōbataken maaseutukaupunki. Yanain satama on käynyt suurille aluksille liian matalaksi, mutta sieltä on lauttayhteyksiä lähisaarille ja Matsuyamaan. Yanain Furuichi-Kanayan kaupunginosassa on säilynyt suuri määrä historiallisia, valkoseinäisiä kauppiastaloja, jotka on suojeltu. Yksi niistä on Japanin tärkeäksi kulttuuriomaisuudeksi valittu, vuonna 1769 valmistunut Kunimori-suvun talo. Muita nähtävyyksiä ovat Chausuyaman kofun-hautakumpu ja Yotan japaninaprikoosilehto, kansallinen luonnonmuistomerkki. Kaupunkia palvelee JR Nishi-Nihonin San’yō-päälinja. == Kuvia == Tiedosto:USMC-090813-M-8097K-324.jpg|Yanain kultakalafestivaali Tiedosto:Yanai Chausu-yama Kofun 1.jpg|Chausuyaman kofun-hautakumpu Tiedosto:Yanai power plant.jpg|Yanain lämpövoimala Tiedosto:山から見た大島大橋.jpg|Yashirojimalle johtava silta, taustalla Ōbataken alue == Lähteet == == Aiheesta muualla == * Kaupungin internetsivut Luokka:Yamaguchin prefektuurin kaupungit
Ilmastohätätila

Ilmastohätätila on tilanne, jossa tarvitaan kiireellisiä toimia hidastamaan tai pysäyttämään ilmastonmuutos, jotta voitaisiin välttää siitä seuraavat mahdollisesti palautumattomat vahingot ympäristölle. Ensimmäisenä ilmastohätätilajulistuksen teki australialainen pikkukaupunki joulukuussa 2016. Sittemmin vastaava julistus on (lokakuuhun 2021 mennessä) tehty alueilla, jotka sisältävät yhteensä noin 13 prosenttia maapallon väestöstä. Kansallisen julistuksen on tehnyt 15 maata, joukossa muun muassa Espanja, Irlanti, Italia, Itävalta ja Ranska. Euroopan parlamentti teki marraskuussa 2019 ilmastonmuutokseen liittyvän julistuksen ilmastohätätilasta. Päätöslauselma ei kuitenkaan velvoita Euroopan unionin jäsenmaita, vaan se pitäisi hyväksyä jäsenmaiden ministerineuvostoissa erikseen. Ilmastohätätilajulistuksen ovat tehneet myös esimerkiksi British Medical Association (2019), World Medical Association (2019), Helsingin kaupunki (2020), Lääkäriliitto ja Duodecim et al. (2021). Presidentti Sauli Niinistö totesi edessä olevan maailmanlaajuisen ilmastohätätilan YK:n yleiskokouksessa syyskuussa 2021. Vaikkei presidentti puheessaan näin sanonut, ympäristö- ja ilmastoministeriksi lokakuussa 2021 valittu Emma Kari (vihr.) totesi pian valintansa jälkeen haastattelussa, että Suomessa olisi ilmastohätätila. Kansainvälisesti toimiva ympäristöliike Elokapina on esittänyt Suomen hallitukselle vaatimuksen, että tämä julistisi Suomeen "ilmasto- ja ympäristöhätätilan". == Lähteet == Luokka:Ilmastonmuutos
Peter Immesberger

Peter Immesberger (s. 18. huhtikuuta 1960 Kindsbach, Rheinland-Pfalz, Länsi- Saksa, nykyinen Saksa) on länsisaksalainen painonnostaja, joka oli aktiivinen vuosina 1983–1992. Hän kilpaili kesäolympialaisissa 1984 ja 1988 ja sijoittui vastaavasti neljännelle ja kolmannelle sijalle. == Lähteet == Luokka:Saksalaiset painonnostajat Luokka:Saksalaiset olympiamitalistit Luokka:Vuonna 1960 syntyneet Luokka:Elävät henkilöt
Gnathifera

Gnathifera voi tarkoittaa seuraavia asioita: * Gnathifera, perhosten suku * Gnathifera, eläinkunnan pääjakso, joka sisältää vain lajin Limnognathia maerski.
Portugalin kreivikunta

Portugalin kreivikunta (, ) on nimi, jota käytetään kahdesta Bragaa ja Portoa ympäröivällä alueella sijainneesta kreivikunnasta, joissa portugalilaisten kansallinen identiteetti muodostui. Ensimmäinen kreivikunta oli ensin Asturian ja myöhemmin Galician ja Leónin vasallivaltio ennen kun se lakkautettiin kapinan tuloksena. Kreivikunta perustettiin uudelleen 1000-luvun alkupuolella ja myöhemmin siitä tuli Portugalin kuningaskunta. == Aiheesta muualla == Luokka:Euroopan entiset monarkiat Kreivikunta
Joulumaa (elokuva)

Joulumaa on vuonna 2017 ensi-iltansa saanut Inari Niemen ohjaama ja käsikirjoittama suomalainen elokuva. Elokuvan keskeisissä rooleissa näyttelevät Milka Ahlroth, Mari Rantasila, Anna Paavilainen, Eero Ritala, Martti Suosalo sekä Tommi Korpela. Elokuva sai yhteensä neljä Jussi- ehdokkuutta: paras elokuva, naispääosa (Milka Ahlroth), naissivuosa (Anna Paavilainen) ja käsikirjoitus. Elokuvan budjetti oli 1 170 000 euroa, josta Suomen elokuvasäätiön osuus oli 750 000 euroa. Elokuvan ulkokohtaukset kuvattiin Porvoossa, ruokailukohtausten tupa Nummi-Pusulassa ja muut kohtaukset Vihdissä. == Juoni == Viisikymppinen Helena (Milka Ahlroth) on aikeissa viettää yksin ensimmäisen joulun eronsa jälkeen, tyttärenkin ollessa ulkomailla. Hän lähteekin ystävänsä Ullin (Mari Rantasila) houkuttelemana farmille, jota isännöi nuori maatilayrittäjäpariskunta. Isäntäväellä riittää kuitenkin ongelmia niin tilantöissä kuin parisuhteessaankin. Jouluviikko saa yllättäviä käänteitä, kun niin nuoremman kuin vanhemmankin sukupolven elämäntilanteiden kipukohdat pääsevät purkautumaan. == Rooleissa == == Vastaanotto == Aamulehden Pekka Eronen antoi Joulumaalle neljä tähteä. Hänen mukaansa elokuvan ”mehevä dialogi osuu monet kerrat parisuhteen – tai yksinäisyyden – kipeisiin pisteisiin”. Länsi-Savossa elokuvaa luonnehditaan ”melko täydelliseksi joulun hömppäelokuvaksi, jossa on kuitenkin tarpeeksi särmää, ettei se muutu turhan makeaksi”. === Arvostelut === * Aamulehti: * Elokuvauutiset.fi: * Episodi: * Etelä-Suomen Sanomat: * Film-O-Holic.com: * Helsingin Sanomat: * Keskisuomalainen: == Lähteet == == Aiheesta muualla == * * * Elokuvan traileri YouTubessa Luokka:Vuoden 2017 suomalaiset elokuvat Luokka:Suomalaiset draamaelokuvat Luokka:Suomalaiset jouluelokuvat
Lakh

Lakh (hindiksi लाख lākh) on varsinkin Intiassa, mutta myös muualla Etelä- Aasiassa, käytetty lukusana, jolla viitataan sataantuhanteen (100 000). Esimerkiksi 150 000 rupiaa voidaan ilmaista "1.5 lakh rupees" intianenglanniksi. Summa kirjoitetaan joko ₹1.5L tai 1,50,000. Sanalla lakh voi englannissa olla myös monikon pääte -s. Esim. intianenglannin ilmaus: 10 lakhs equals one million. Sata lakhia on yksi crore. Intian Lakshadweepin alueen nimi on johdettu sanasta lakh ja tarkoittaa "sataa tuhatta saarta" niin sanskritiksi kuin malajalamiksi. == Lähteet == Luokka:Yksiköt Luokka:Luonnolliset luvut Luokka:Intialainen kulttuuri
Andrei Noskov

Andrei Noskov (, s. 1976) on venäläinen karateka. Hän saavutti Kyokushinin IKO Matsushima-liiton Euroopan mestaruuden 2009 voitettuaan loppuottelussa Gia Gvenetadzen.http://www.kyokushinresults.com/Pages/Euro/Euroiko3i.htm kyokushinresults.com Viitattu 28.12.2019 Hän sijoittui myös vuoden 2004 World Openissa viidenneksi.8-й абсолютный мира по киокушинкайкан карате — 27-28 ноября 2004г (Исесаки, Япония) kyokushinkarate.news Viitattu 28.12.2019 ==Lähteet== Luokka:Venäläiset karatekat Luokka:Kyokushinin harjoittajat Luokka:Vuonna 1976 syntyneet Luokka:Elävät henkilöt
Salamander

Salamander (, myös nimellä Life Force Yhdysvalloissa ja Japanissa uudelleenjulkaistussa versiossa sekä Euroopassa nimellä Life Force: Salamander) on Konamin kehittämä ja julkaisema shoot 'em up. Peli julkaistiin vuonna 1986 kolikkopelinä ja sen jälkeen useille muille alustoille. Peli on Gradiuksen spin-off. Pelille julkaistiin vuonna 1996 seuraaja Salamander 2. ==Pelattavuus== Pelissä esiteltiin monia uusia mekaniikkoja, jotka myöhemmin tulivat osaksi muihin Gradius -sarjan peleihin. Nämä mekaniikat ovat kahden pelaajan yhteistyöpeli (co-op), helpotetumman power-up järjestelmän ja sekä horisontaalisesti että vertikaalisesti liikkuvat kentät. Ensimmäinen pelaaja ohjaa Vic Viper -alusta ja toinen pelaaja ohjaa Lord British -alusta. Pelaajat voivat jatkaa suoraan siitä pisteestä, missä aikaisemmin epäonnistuivat toisin kuin Gradiuksessa, missä pelaajat päätyivät aikaisempaan saavutettuun jatkopisteeseen. == Julkaisut == *Kolikkopeli ** (nimellä Life Force) *Famicom/NES *MSX *Sharp X68000 *Amstrad CPC *ZX Spectrum *Commodore 64 *PC Engine == Muu media == Pelisarjaan perustuen on tehty myös suoraan videolle julkaistu anime Salamander. == Vastaanotto == Mikrobitin Jukka Tapanimäki antoi pelin NES-versiolle kahdesti 86 pistettä sadasta.Mikrobitti 8/1990, Konsolaatikko-palsta, sivu 35Mikrobitti 3/1991, pelikonsoliliite == Lähteet == == Aiheesta muualla == * * Luokka:Vuoden 1986 videopelit Luokka:Konamin kolikkopelit Luokka:Nintendo Entertainment System -pelit Luokka:PC Engine -pelit Luokka:Commodore 64 -pelit Luokka:ZX Spectrum -pelit Luokka:Amstrad CPC -pelit Luokka:MSX-pelit Luokka:Sharp X68000 -pelit Luokka:PlayStation Network -pelit Luokka:Virtual Console -pelit
Harjun koulu (Lahti)

Harjun koulu oli Lahden kaupungin keskustassa, Keski-Lahden kaupunginosassa toiminut alakoulu (luokka-asteet 1-6). Koulua kävi noin 200 peruskoululaista. Nykyinen koulurakennus valmistui alkujaan 1923 ja oli arkkitehti Eliel Saarisen suunnittelema. Hän oli suunnitellut Lahteen myös viereisen Lahden kaupungintalon kymmenen vuotta aiemmin. Rakennuksessa toimi vuoteen 1964 saakka Lahden Yksityinen Tyttölyseo. Harjun kansakoulu aloitti toimintansa seuraavana vuonna. Rakennusta laajennettiin 1952 koulun entisen oppilaan Irma Kolsin piirustusten mukaan. Laajennus peitti pohjoispuolen arkkitehtuuriset piirteet. Laajennus käsitti opettajainhuoneen ja neljä luokkahuonetta. Rakennusta laajennettiin myös 1958. Tällöin rakennettiin keltaiseksi rapattu juhlasalisiipi. Vuonna 2019 Harjun koulun tiloista löydettiin kosteusvaurioita, joiden seurauksina oppilaita jouduttiin siirtämään opiskelemaan viereisen kaupungintalon tiloihin. Koulun viimeinen itsenäinen lukuvuosi oli 2022-23, jonka jälkeen se yhdistyi Paavolan kampukselle muuttaneeseen Tiirismaan kouluun. ==Lähteet== Luokka:Lahden peruskoulut Luokka:Keski-Lahti
Maalittaminen (sodankäynti)

Maalittaminen eli maalitus tarkoittaa sodankäynnissä toimintaa, jossa ennalta määritetään kohteita hyökättäväksi, tuhottavaksi tai vallattaviksi. Maalituksen kohteena voi olla asia, paikka tai henkilö. Maalit voivat olla kokonaisten armeijakuntien yhteisiä tavoitteita tai pienemmän taisteluosaston tulisuunnitelmassaan määrittämiä tulenjohtomaaleja, joihin voidaan tarvittaessa ohjata epäsuoraa tulta. Luokka:Taistelutaktiikat
Viktor Maximilian Aspelund

Viktor Maximilian Aspelund (28. toukokuuta 1842 Hamina – 7. toukokuuta 1912 Moskova) oli suomalainen Venäjän keisarikunnan armeijassa palvellut jalkaväenkenraali. (Viitattu 28.12.2019) Aspelundin vanhemmat olivat Haminan kaupungin pormestari Karl Gustaf Aspelund ja Alexandra Maslén ja puoliso vuodesta 1888 Barbara Michno. Aspelund tuli oppilaaksi Haminan kadettikouluun 1854, ylennettiin valmistuttuaan vänrikiksi ja määrättiin henkivartioväen krenatöörirykmenttiin 1861. Hän osallistui aliluutnanttina Puolan kapinan kukistamiseen 1863–1864 ja hänet ylennettiin luutnantiksi 1864, alikapteeniksi 1866, kapteeniksi 1874 ja everstiksi 1877. Aspelund oli joukko-osastonsa pataljoonankomentaja Turkin sodassa 1877–1878, haavoittuen Gornyi Dubnjakin taistelussa lokakuussa 1877. Hänet nimitettiin 18. Vologdan jalkaväkirykmentin komentajaksi Pohjois-Venäjälle 1885, siirrettiin 1891 kenraalimajurina 3. jalkaväkidivisioonan prikaatinkomentajaksi ja määrättiin 55. reserviprikaatin komentajaksi vuonna 1899 ja divisioonan komentajaksi kenraaliluutnanttina vuonna 1900. Aspelund muistetaan myös armeijan rauhanaikaisen koulutustoiminnan tarkastajana 1890-luvun lopussa. Hän erosi sotapalveluksesta jalkaväenkenraalina 1908, mutta jatkoi vuodesta 1904 alkanutta tehtäväänsä sodissa haavoittuneita varten perustetun Aleksanterin komitean jäsenenä kuolemaansa saakka. ==Lähteet== Luokka:Suomalaiset kenraalit Luokka:Vuonna 1842 syntyneet Luokka:Vuonna 1912 kuolleet
Mount Zion Baptist Church

Mount Zion Baptist Church on Virginian osavaltion Charlottesvillessa sijaitseva baptistikirkko. Vuonna 1867 virallisesti perustettu seurakunta rakensi vuonna 1875 itselleen puisen kirkon, joka jäi kuitenkin nopeasti liian pieneksi. Nykyinen kirkko rakennettiin viereiselle tontille vuonna 1884. Kirkon suunnitteli George Wallace Spooner. Kirkko merkittiin National Register of Historic Places -rekisteriin vuonna 1992. Luokka:Charlottesville Luokka:Yhdysvaltain kirkot Luokka:Virginian rakennukset ja rakennelmat Luokka:Baptismi Yhdysvalloissa Luokka:Kristinusko Virginiassa
Nikolai Aurenius

Nikolai Aurenius (23. maaliskuuta 1847 – 1908) oli suomalainen Venäjän keisarikunnan armeijassa palvellut kenraalimajuri. (Viitattu 28.12.2019) Nikolai Aureniuksen vanhemmat olivat kruununvouti Claes Aurenius ja Susanna Kupert. Myös hänen veljensä August Wilhelm Aurenius yleni kenraalimajuriksi Venäjän keisarikunnan armeijassa. Nikolai Aurenius tuli Haminan kadettikoulun oppilaaksi 1860, ylennettiin valmistuttuaan vänrikiksi ja määrättiin 6. Klastitskojen husaarirykmenttiin 1869. Hänet ylennettiin luutnantiksi 1871, aliratsumestariksi 1873, ratsumestariksi 1879, majuriksi 1880 ja everstiluutnantiksi 1884. Vuonna 1894 Aurenius määrättiin sotilaspiirin komentajaksi Jeletmaan Tambovin kuvernementtiin, 1895 hänet ylennettiin everstiksi ja nimitettiin sotilaskäskynhaltijaksi Krzemienieciin Volyniaan Puolaan. Hän erosi sotapalveluksesta kenraalimajurina 1903. ==Lähteet== Luokka:Suomalaiset kenraalit Luokka:Vuonna 1847 syntyneet Luokka:Vuonna 1908 kuolleet
August Wilhelm Aurenius

August Wilhelm Aurenius (22. maaliskuuta 1850 – 1903 Ussurijsk, Venäjä) oli suomalainen Venäjän keisarikunnan armeijassa palvellut kenraalimajuri, joka oli lyhyen ajan myös Bulgarian armeijan majuri. (Viitattu 28.12.2019) Aureniuksen vanhemmat olivat kruununvouti Claes Aurenius ja Susanna Kupert. Myös hänen veljensä Nikolai Aurenius yleni kenraalimajuriksi Venäjän keisarikunnan armeijassa. August Wilhelm Aurenius tuli oppilaaksi Haminan kadettikouluun 1862, ylennettiin valmistuttuaan aliluutnantiksi ja määrättiin palvelukseen krenatöörirykmenttiin Pietariin 1869. Hänet ylennettiin luutnantiksi 1872 ja alikapteeniksi 1874. Hän palveli krenatöörirykmentissä Turkin sodassa ja ylennettiin sodan lopulla kapteeniksi. Aurenius erosi Venäjän armeijasta ja siirtyi majurina Bulgarian armeijan palvelukseen 1880, palvellen siellä pataljoonankomentajana 1880–1885. Aurenius palasi Venäjän keisarikunnan armeijaan 1885 krenatöörirykmentin kapteenina. Aurenius ylennettiin 1888 everstiluutnantiksi ja siirrettiin pataljoonankomentajaksi ensin 66. Butyrkin jalkaväkirykmenttiin ja vuonna 1889 65. Moskovan, H. K. K. Kruununperillisen jalkaväkirykmenttiin. Vuonna 1892 hänet määrättiin 72. Tulan jalkaväkirykmenttiin ja edelleen Rjazanin jalkaväkirykmenttiin Keski- Venäjälle. Everstiksi Aurenius ylennettiin 1896, seuraavana vuonna hänet nänet nimitettiin 12. Turkestanin linjapataljoonan komentajaksi ja 1898 3. Itä- Siperian tarkk’ampujarykmentin komentajaksi. Rykmentin komentajana hän osallistui vuonna 1900 boksarikapinaan Kiinaa vastaan. Kenraalimajuriksi Aurenius ylennettiin 1903 ja hänet nimitettiin Venäjän 44. jalkaväkidivisioonaan prikaatin komentajaksi Nikolsk-Ussurijskiin Amurin alueelle, missä Aurenius kuoli vielä virassa ollessaan. ==Lähteet== Luokka:Suomalaiset kenraalit Luokka:Vuonna 1850 syntyneet Luokka:Vuonna 1903 kuolleet
Asunto Oy Lahden Hämeenkatu 24

Asunto Oy Lahden Hämeenkatu 24 on 5-, osittain 6-kerroksinen kerrostalo Lahden keskustassa osoitteessa Hämeenkatu 24 / Vesijärvenkatu 16. Arkkitehtonisesti ja kaupunkikuvallisesti arvokkaan rakennuksen suunnittelivat Kulutusosuuskuntien keskusliiton asunto-osaston arkkitehdit Eino Tuompo ja Airi Viertokangas. Se valmistui 1951. Kulutusosuuskuntien keskusliitto oli osa osuustukkukauppalaista osuuskauppaliikettä (E-liike), jonka myöhempi yhtiö Tradeka myi 31. heinäkuuta 1997 kiinteistön Laakkosen suvun sijoitusyhtiölle Pohjois-Karjalan Arvopaperi oy:lle hintaan 6,1 miljoonaa markkaa. Laakkosten yritys Ultivista myi Asunto-osakeyhtiön osakkeet maaliskuussa 2014 Salpausselän Rakentajille, joilta Nuorisosäätiö osti vuodenvaihteessa 2014–2015 kahdeksalla miljoonalla eurolla. Rakennus oli purkukuntoinen. Säätiö haki tontille asemakaavan muutosta ja 7 200 neliömetrin rakennusoikeutta. Säätiö myi kiinteistön vuoden 2018 lopussa, mutta ostajan nimeä ei kerrottu heti julkisuuteen. == Lähteet == == Aiheesta muualla == *Rakennushistoriaselvitys Luokka:Suomen asuinrakennukset Luokka:Lahden rakennukset ja rakennelmat
Xiaomi Mi MIX Alpha

Xiaomi Mi MIX Alpha on Xiaomin valmistama älypuhelin, joka esiteltiin vuonna 2019. Puhelimen näyttö peittää lähes koko puhelimen lukuun ottamatta takakameraa. Puhelimessa ei ole etukameraa. Sen käyttöjärjestelmänä toimii Android 10, jossa on Xiaomin oma MIUI-käyttöliittymä. Xiaomi kertoo Mi MIX Alphan olevan konseptipuhelin, jota tulee kuitenkin myyntiin rajoitettu erä. == Lähteet == Luokka:Xiaomin matkapuhelimet Luokka:Vuoden 2019 matkapuhelimet Luokka:Android-pohjaiset laitteet
Carl Axel Avellan

Carl Axel Avellan (2. maaliskuuta 1835 – 1897 Moskova) oli suomalainen Venäjän keisarikunnan armeijassa palvellut kenraalimajuri. (Viitattu 28.12.2019) Avellanin vanhemmat olivat tuomari, laamanni Carl Fredrik Avellan ja Klara Federley ja puoliso vuodesta Adelaide Karolina Stürmer. Avellan tuli oppilaaksi Haminan kadettikouluun 1846. Hänet ylennettiin koulun jälkeen vänrikiksi ja määrättiin 1. Turun ruotujakoiseen tarkk’ampujapataljoonaan 1855. Seuraavana vuonna hänet siirrettiin lyhyeksi ajaksi 7. Porin ruotujakoiseen tarkk’ampujapataljoonaan, mistä hän palasi takaisin Turkuun aliluutnanttina. Luutnantiksi Avellan ylennettiin 1858. Alikapteeniksi Barclay de Tollyn karabinieerirykmenttiin hän tuli 1864 ja seuraavana vuonna 2. reservitarkk’ampujapataljoonaan. Kapteeniksi Avellan ylennettiin 1865. Hänet siirrettiin komppanianpäälliköksi 20. tarkk’ampujapataljoonaan 1867, ylennettiin majuriksi 1873 ja määrättiin 3. Turkestanin tarkk’ampujapataljoonaan. Turkin sodassa 1877–1878 Avellan palveli komppanianpäällikkönä 2. Turkestanin tarkk’ampujapataljoonassa. Eversti hänestä tuli 1883 ja 78. reservijalkaväkipataljoonan komentaja 1887. Vuonna 1890 Avellan sai siirron 112. Uralin jalkaväkirykmentin komentajaksi ja vuonna 1894 5. Kiovan jalkaväkirykmentin komentajaksi. Kenraalimajuriksi hänet ylennettiin 1896. ==Lähteet== Luokka:Suomalaiset kenraalit Luokka:Vuonna 1835 syntyneet Luokka:Vuonna 1897 kuolleet
Justice Smith

Justice Smith (s. 9. elokuuta 1995 Los Angeles, Kalifornia) on yhdysvaltalainen näyttelijä. Justice on tunnettu Theodore Finchin roolista elokuvassa All The Bright Places sekä Franklin Webbin roolista elokuvissa Jurassic World: Kaatunut valtakunta ja Jurassic World: Dominion sekä Tim Goodmanin roolista elokuvassa Pokémon Detective Pikachu. == Aiheesta muualla == * Luokka:Yhdysvaltalaiset näyttelijät Luokka:Vuonna 1995 syntyneet Luokka:Elävät henkilöt
Kujtim Bala

Kujtim Bala (s. 24. toukokuuta 1990) on ruotsalainen jalkapalloilija, joka pelaa Dalkurd FF:ssä, Superettanissa. Balan kasvattiseura on Veddige BK. == Aiheesta muualla == * Katjim Bala Soccerway-sivustolla Luokka:Elävät henkilöt Luokka:Vuonna 1990 syntyneet Luokka:Ruotsalaiset jalkapalloilijat
Aki-Takata

Aki-Takata () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee sisämaassa prefektuurin keskiosassa ja rajautuu pohjoisessa Shimanen prefektuuriin. Kaupungin alueesta noin 80 prosenttia on metsäistä vuoristoa. Sen keskiosien läpi virtaa Gōnojoki. Aki- Takatassa on 28 485 asukasta (joulukuussa 2019) ja sen pinta-ala on 537,75 neliökilometriä. Aki-Takata on kaupunkina suhteellisen uusi: se perustettiin vuonna 2004 yhdistämällä kuusi Takatan piirikunnan maaseutukaupunkia, Kōda, Midori, Mukaihara, Takamiya, Yachiyo ja Yoshida. Samalla Takatan piirikunta lakkautettiin. Keskiajalla nykyisen kaupungin alue toimi Mōri-klaanin ja Amago-klaanin välisten taistelujen näyttämönä. Sengoku-kaudella sen sai haltuunsa Mōri Motonari, ja siellä onkin paljon Mōri-klaanin historiaan liittyviä muistomerkkejä, kuten Yoshida-Kōriyaman ja Tajihi-Sarugaken linnojen rauniot. Kaupungin keskustan muodostaa entinen Yoshidan maaseutukaupunki, joka kehittyi Mōri-klaanin linnanaluskaupunkina ja Edo-kaudella Hiroshiman ja San’inin seudun yhdistäneen tien varren postiasemana (shukuba). Merkittäviä elinkeijona Aki-Takatassa ovat metsätalous ja maatalous, joka tuottaa esimerkiksi riisiä, vihanneksia ja hedelmiä, kuten omenapäärynöitä. Aki- Takatan nähtävyyksiin kuuluvat linnanraunioiden ja muiden muinaismuistojen lisäksi Suga-jinjan pyhäkkö ja Hajin padon aikaansaama Yachiyon tekojärvi luonnonalueineen. Izumon alueen kulttuurivaikutus on ollut alueella vahvaa, ja siellä on säilynyt muun muassa kagura-tanssiperinnettä. Kaupunkia palvelee JR Nishi-Nihonin Geibi-linja. == Kuvia == Tiedosto:Lake yachiyoko.JPG|Yachiyojärvi Tiedosto:Tajihisarugake-jou01.JPG|Tajihi-Sarugaken linnan sijaintipaikka Tiedosto:Mukaihara.JPG|Näkymä Mukaiharaan Tiedosto:向原 - panoramio.jpg|Mukaiharan keskustaa == Lähteet == == Aiheesta muualla == * Kaupungin internetsivut Luokka:Hiroshiman prefektuurin kaupungit
Kfar Habad

Kfar Habad () on kylä Israelin Keski-Israelin hallintoalueella. Kylä on yksi hasidilaisen Habad-liikkeen keskuksista ja sen asukasluku oli vuoden 2018 lopussa 6 421\. ==Maantiede== thumb|vasen|Habad-liikkeen New Yorkissa sijaitsevan päämajan kopio Kfar Habadissa. Kfar Habad sijaitsee Israelin keskiosassa. ==Historia== Kfar Habad perustettiin vuonna 1949. Perustamisen taustalla vaikutti hasidilaisessa Habad-liikkeessä vaikuttanut rabbi Isaac Shneersohn ja Kfar Habadiin oli tarkoitus asuttaa Habad-liikkeen siirtolaisia Venäjältä. Venäjältä tulleita siirtolaisia seurasi myöhemmin juutalaisia siirtolaisia Pohjois-Afrikasta. Vuonna 1955 viisi paikallista koululaista ja heidän opettajansa saivat surmansa fedayeen-joukkojen tekemässä terrori- iskussa. Vuonna 1970 paikkakunnalle perustettiin uusien siirtolaisten väliaikaiselle asuttamiselle tarkoitettu leiri. ==Väestö== Kfar Habadin asukasluku oli vuoden 2018 lopussa 6 421. Vuonna 2002 vastaava lukema oli 4 220 ja vuonna 1969 1 540. Kylä on Habad-liikkeen keskus Israelissa. ==Lähteet== == Aiheesta muualla == Luokka:Israelin kaupungit
Prostitute (Alphavillen albumi)

Prostitute on Alphaville-yhtyeen neljäs albumi, joka julkaistiin 26. elokuuta 1994. ==Kappaleet== # # # # # # # # # # # # # # # # == Aiheesta muualla == * Prostitute discogs.com-sivustolla Luokka:Vuoden 1994 albumit Luokka:Alphavillen albumit
Sutokskoje

Sutokskoje tai Sutoki () on järvi Luoteis-Venäjällä Pihkovan alueen Sebežin piirissä. == Maantietoa == Järvi on 3,3 kilometriä pitkä, 1,6 kilometriä leveä ja sen pinta-ala on 2,87 neliökilometriä eli 287 hehtaaria. Se on melko selväpiirteinen järvi, jossa on vain kolme lahtea. Itärannan lahti jää pienen saaren eteläpuolelle ja länsirannan lahti on 700 metriä pitkänä selvästi sitä suurempi. Kaakkoispäässä olevaan poukamaan laskee idän suunnalta tuleva Nevedrjanka. Sutokskojella on kaksi lähes samankokoista saarta, joiden yhteispinta-ala on 0,6 hehtaaria. Saaret sijaitsevat järven koillisrannan tuntumassa. Järven rantaan asti ulottuvat kylien peltomaita ja niitä ympäröivät metsämaat. Pohjoispuolella sijaitsevan Mogilnon välissä on matala harju, jonka länsipuolelta järvien välinen jokiuoma kiertää. Sutokin taajama sijaitsee järven eteläpuolella. Sen kautta kulkee tie Sviblojärveltä Idritsaan. Järven ympärillä olevat peltomaat ovat pusikoituneet ja vain osaa niistä viljellään (ilmakuva vuonna 2019). Viljelijät asuvat Pavlovon (), Mihejevon () ja Gritkovon kylissä (). == Luontoarvoja == Sutokskojen rannat ovat kivikkoisia hiekkarantoja, mutta järven keskiosissa on sen pohja kivikkoista, hiekkaista ja mutapohjaista . Siinä elää runsaasti kalalajeja: hauki, lahna, kuha, ahven, pasuri, karppi, ruutana, suutari, säyne, turpa, allikkosalakka, törö, made, mutakala, rantanuoliainen, nieriä, simppu ja salakka, sekä joitakin Rutilus-suvun kalalajeja. Järvessä elää myös rapu. == Vesistösuhteita == Sutokskoje sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tuleva Nevedrjanka tuo suurimman osan järven vedestä, mutta siihen on johdettu myös muita metsien ja peltomaiden kuivatusojien johto-ojia. Järven luoteispäästä jatkaa Nevedrjanka kulkuaan pohjoisessa sijaitsevaan Mogilnon järveen. Yhdysuoma on 2,5 kilometriäpitkä. Järven valuma-alueen pinta-ala on lähteestä riippuen 318 tai 343 neliökilometriä . == Huomautuksia == == Lähteet == Luokka:Pihkovan alueen järvet Luokka:Nevedrjankan valuma-alue Luokka:Sebežin piiri
Salvation (Alphavillen albumi)

Salvation on Alphaville-yhtyeen viides albumi, joka julkaistiin 1. syyskuuta 1997. ==Kappaleet== # # # # # # # # # # # # ===USA Bonus Tracks=== # * # # == Aiheesta muualla == * Salvation discogs.com-sivustolla Luokka:Vuoden 1997 albumit Luokka:Alphavillen albumit
Karl Erik Fabian Edvard Knut von Baer

Karl Erik Fabian Edvard Knut von Baer (27. syyskuuta 1802 Turku – 14. kesäkuuta 1862 Lappeenranta) oli suomalainen Venäjän keisarikunnan armeijassa palvellut kenraalimajuri. (Viitattu 28.12.2019) Von Baerin vanhemmat olivat kapteeni, liikemies Anders Baer ja Albertina Brehmer ja puoliso vuodesta 1850 Alexandra Amburger. Baer palveli vänrikkinä 1. Suomen jalkaväkirykmentissä 1820–1821 ja vuodesta 1821 Savonlinnan suomenmaalaisessa jalkaväkirykmentissä. Hänet ylennettiin aliluutnantiksi 1824, jolloin hän siirtyi komppaniaupseeriksi kadettikouluun. Henkivartioväen suomenmaalaiseen rykmenttiin Baer määrättiin 1827. Hänet ylennettiin luutnantiksi 1830, alikapteeniksi 1832, kapteeniksi 1838 ja everstiksi henkivartioväen suomenmaalaisessa rykmentissä 1844. Keski-Venäjälle Tambovin jääkärirykmentin komentajaksi Baer tuli 1847. Hän osallistui Venäjän väliintuloon Unkarin vallankumouksessa 1849. Vuonna 1852 Baer määrättiin ruhtinas Suvorovin krenatöörirykmentin komentajaksi. Hänet ylennettiin kenraalimajuriksi seuraavana vuonna ja siirrettiin 1854 henkivartioväen 2. reservijalkaväkiprikaatin ja reservijääkärirykmentin komentajaksi. Baer korotettiin aatelisarvoon Suomessa lokakuussa 1854, mutta häntä ei kirjattu Suomen ritarihuoneeseen. Vuonna 1855 hän sai eron henkivartioväen reservijääkärirykmentin komentajan tehtävästä, mutta oli yhä henkivartioväen 2. reservijalkaväkiprikaatin komentaja. Ennen eroamistaan sotapalveluksesta von Baer toimi vielä Venäjän 4. jalkaväkidivisioonan 2. prikaatin komentajana vuoteen 1857. ==Lähteet== Luokka:Suomalaiset kenraalit Luokka: Suomalaiset aateliset Luokka:Vuonna 1802 syntyneet Luokka:Vuonna 1862 kuolleet